section_heading: Porijeklo naziva, povijest
paragraph_text: Prema romanistu Petru Skoku toponim Kampelje je vrlo star. Nedvojbeno je romanskog porijekla. Pojam je u akuzativu plurala. Veliku starost toponima Skok dokazuje deminutivnim sufiksom -ellua kakav postoji u mletačkom pojmu campiello te u veclisun ili veljotskom narječju kod toponima Kantijal (pašnjak između Kampelja, Garice i Kornića). Prema toj teoriji Hrvati su Kampelje naselili vrlo rano, vjerojatno već prilikom prvotnog naseljavanja otoka Krka. Skok to tumači činjenicom da su Hrvati od veljotskog toponima stvorili stari pridjev srednjeg roda pomoću sufiksa -j, a kakav se dodavao samo u najstarije vrijeme.